బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఆ సెగ త్రివిక్రమ్‌కీ తగిలినట్టుంది
బీప్ సాంగ్ వివాదం తెలుసు కదా. మహిళలను కించపరిచే విధంగా శింబు రాసిన పాటకి యువ సంగీత దర్శకుడు అనిరుధ్ సంగీతం సమకూర్చాడు.
TNN | Updated:
Jan 16, 2016, 02:25PM IST
ఆ సెగ త్రివిక్రమ్‌కీ తగిలినట్టుంది
బీప్ సాంగ్ వివాదం తెలుసు కదా. మహిళలను కించపరిచే విధంగా శింబు రాసిన పాటకి యువ సంగీత దర్శకుడు అనిరుధ్ సంగీతం సమకూర్చాడు. ఆ పాటని శింబునే పాడాడు. ఆ పాట సోషల్ మీడియాలోకి పోస్టు అయ్యింది. ఆ పాటను విన్న మహిళా లోకం ఆందోళన చేపట్టడంతో పాటూ కేసులు కూడా పెట్టారు. అప్పట్నించి శింబు, అనిరుధ్ కనిపించకుండా పోయారు. ఇక త్రివిక్రమ్ విషయానికి వస్తే ఆయన నితిన్ హీరోగా ‘అ ఆ’ సినిమా తీస్తున్నాడు. షూటింగ్ చాలా వరకు పూర్తయినా రెండు పాటలు మాత్రం మిగిలిపోయాయి. ఆ రెండు పాటలు పూర్తి చేయడానికి అనిరుథ్ అందుబాటులోకి రావడం లేదు. అసలు ఎక్కుడున్నాడో కూడా తెలియడం లేదు. ఈ సినిమాని ఫిబ్రవరిలో విడుదల చేయాలని యూనిట్ భావిస్తుంటే... అనిరుధ్ రాకుండా సినిమా ఎలా పూర్తవుతుందని తలలు పట్టుకుంటున్నారు. అనిరుథ్ తాను బయటికి వస్తే ఎక్కడ అరెస్టు చేస్తారో అన్న భయంతో విదేశాల్లో ఉండిపోయాడని తెలుస్తోంది. సినిమాతో కీలకమైన రెండు పాటల చిత్రీకరణ ఆగిపోవడంతో ఆ సినిమా వాయిదా పడడం ఖాయమని తెలుస్తోంది. ఇలాంటి సంఘటనలు అనిరుథ్ కెరీర్ కి పెద్ద ఆటంకాలే. అందుకే వేరే సంగీత దర్శకుడితో ఆ రెండు పాటలు చేయించే అవకాశం ఉందేమో అని ఆలోచిస్తున్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.